แม่เคยเป็นวัณโรคเมื่อประมาณ2ปีที่แลัวมาก่อนค่ะ แล้วไม่กี่วันที่ผ่านมาได้ตรวจสุขภาพประจำปี เอกซเรย์พบว่าปอดของแม่มีพังผืดหรืออะไรสักอย่างอะค่ะ หนูอยากทราบว่ามันน่ากลัวมากมั้ยคะ และก็เคยมีคนแนะนำว่าไปลองกินเซซามีน( น้ำมันงาดำ ) แล้วอาจจะดีขึ้น อยากถามอีกว่าเซซามีนมันช่วยได้มั้ยคะ ขอบค่ะ
สวัสดีค่ะ การมีพังผืดในปอดนั้น อาจจะยังไม่ใช่อาการที่จำเพาะเจาะจงต่อโรคใดๆอย่างชัดเจน คือพังผืดเป็นสิ่งที่ร่างกายสร้างขึ้นมาเพื่อซ่อมแซมเวลามีการบาดเจ็บของเนื้อเยื่อจากการอักเสบหรือติดเชื้อใดๆ คล้ายกับเป็นแผลเป็น โดยปอดก่อนหน้านี้อาจมีการติดเชื้อ การอักเสบ พอหายแล้วกลายเป็นพังผืด เป็นต้นส่วนใหญ่แล้วพังผืดในปอดที่ไม่มีก้อนหรือรอยโรคอื่นๆในปอดอีก มักจะไม่แสดงอาการอะไรอย่างชัดเจนค่ะ และไม่น่าจะมีอันตรายใดๆ ไม่จำเป็นต้องรักษาการใช้ยาหรืออาหารเสริมต่างๆดังกล่าวมา ยังไม่เคยมีรายงานว่าสามารถทำให้พังผืดในปอดหายไปได้ อย่างที่กล่าวไปว่าถ้าไม่มีอาการหรือโรคปอดอื่นๆ อาจไม่ต้องรักษา แต่ให้เฝ้าระวังอาการ และทำเอ็กซเรย์ที่ปอดเป็นประจำทุกปี